《无题四首 其四》
明代·郭辅畿

玉镜台前玉手分，黄莺花里骂离群。能传笑语惟凭月，欲访寒暄只遣云。

欢梦化为含笑树，泪痕染作石榴裙。销魂不敢窥芳草，满眼春光总忆君。

作者简介：郭辅畿（一六一六 — 一六四八），原名京芳，字咨曙。大埔人。明思宗崇祯十五年（一六四二）举人。有《洗砚堂文集》、《秋驾草》、《楚音集》、《菱青集》、《金樯集》、《闺怨诗百首》、《饮兰纪呓》等。民国《新修大埔县志》卷一九有传。